Ben Baluri Saibu ɗan siyasan ƙasar Ghana ne kuma ɗan majalisa na farko na jamhuriya ta huɗu ta Ghana mai wakiltar mazabar West Mamprusi ƙarƙashin memba na National Democratic Congress (NDC). An haifi Ben a shekarar 1949. Ya halarci Jami'ar Ghana inda ya samu digirinsa na farko a fannin Ingilishi da kuma Doka. Ya yi aiki a matsayin lauya kafin shiga majalisar. Ya fara harkar siyasa a shekarar 1992 lokacin da ya zama dan takarar majalisar wakilai na National Democratic Congress (NDC) don wakiltar mazabarsa a yankin Arewacin Ghana kafin fara zaben 'yan majalisar Ghana na 1992. An rantsar da shi zuwa majalisar farko ta Jamhuriyya ta Hudu ta Ghana a ranar 7 ga Janairun 1993 bayan an bayyana shi a matsayin wanda ya yi nasara a zaben Ghana na 1992 da aka gudanar ranar 29 ga Disamba 1992. Bayan ya shafe shekaru hudu yana mulki, Ben ya rasa takararsa a hannun abokin takararsa Susana Adam.